УНИВЕРЗИТЕТ У ИСТОЧНОМ САРАЈЕВУ

МЕДИЦИНСКИ ФАКУЛТЕТ

ФОЧА

ПРАВИЛНИК

О ФИНАНСИРАЊУ ОБЈАВЉИВАЊА НАУЧНИХ РАДОВА

Фоча, октобар 2023. године

На основу члана 61. став 1. тачка 2) Закона о високом образовању („Службени гласник Републике Српске“, број: 67/20) и члана \_\_\_\_\_\_\_\_\_\_Статута Медицинског факултета, Вијеће факултета на сједници одржаној дана \_\_\_\_\_\_\_\_\_\_\_ године, донијело је

ПРАВИЛНИК

О финансирању објављивања научних радова

Члан 1.

Правилником о финансирању објављивања научних радова ( у даљем тексту: Правилник) уређује се поступак, услови и начин на који Медицински факултет (у даљем тексту: Факултет) финансира објављивање научних радова наставника и сарадника Факултета који доприносе развоју и међународном позиционирању Факултета и Универзитета у Источном Сарајеву.

Члан 2.

Стратегијом развоја Универзитета и Стратегијом интернационализације Универзитета, односно Медицинског факултета, предвиђено је да се изврстан научно-истраживачки и умјетнички рад подстиче и награђује

Члан 3.

(1) Факултет финансира објављивање научних радова својих наставника и сарадника у научним часописима са импакт фактором који се налазе у цитатној бази података Web of Science и то: Science Citation Index Expanded-SCIE, Social Sciences Citation Index-SSCI и Arts & Humanities Citation Index-A&HCI.

(2) Право на финансирање објављивања свих типова научних радова, са изузетком приказа случаја/случајева, из става 1. овог члана имају наставници и сарадници који су на Медицинском факултету запослени ( у радном односу) са пуним или непуним радним временом под условом да је у афилијацији аутора научног рада наведен „Универзитет у Источном Сарајеву / Медицински факултет Фоча''и то као „Univеrsity of East Sarajevo/ Faculty of Medicine Foсa" и да је аутор први или кореспондинг аутор научног рада.

(3) Право из става 2. овог члана имају и наставници и сарадници који су на Факултету ангажовани по основу уговора о допунском раду и чију процедуру избора у звање проводи Научно-наставно вијеће Факултета.

Члан 4.

(1) Захтјев за остваривање права из члана 3. се подноси на прописаном обрасцу (Прилог 1) који је саставни дио Правилника.

(2) О Захтјеву одлучује декан након давања мишљења продекана за научно истраживачки рад, у року од 15 дана од дана подношења истог.

(3) Против рјешења декана може се уложити приговор Научно-наставном вијећу Факултета у року од 15 дана од дана пријема истог.

(4) Одлука Научно-наставног вијећа по приговору је коначна.

Члан 5.

Право из члана 3. овог Правилника се може користити једном у току године.

Члан 6.

Средства за примјену овог Правиника ће се обезбјеђивати из властитих средстава Медицинског факултета и користити у складу са Финансијским планом.

Члан 7.

Правиник ступа на снагу осмог дана од дана објављивања на интернет страници Факултета.

Број: 14.11.2023. године

Датум: 01-3-36 ДЕКАН

проф.др Дејан Бокоњић